Auditor's report — CBG, period 2014Q3 (reviewed, opinion: unqualified)
Auditor firm: EY
Signed: 2014-11-07

รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต

เสนอต่อผู้ถือหุ้นของบริษัท คาราบาวกรุ๊ป จำกัด (มหาชน)

(เดิมชื่อ “บริษัท คาราบาว กรุ๊ป จำกัด”)

ข้าพเจ้าได้สอบทานงบแสดงฐานะการเงินรวม ณ วันที่ 30 กันยายน 2557 งบกำไรขาดทุนรวม งบกำไรขาดทุนเบ็ดเสร็จรวมสำหรับงวดสามเดือนและเก้าเดือนสิ้นสุดวันที่ 30 กันยายน 2557 งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวมสำหรับงวดเก้าเดือนสิ้นสุดวันที่ 30 กันยายน 2557 และหมายเหตุประกอบงบการเงินรวมแบบย่อของบริษัท คาราบาวกรุ๊ป จำกัด (มหาชน) และบริษัทย่อย และได้สอบทานข้อมูลทางการเงินเฉพาะกิจการของบริษัท คาราบาวกรุ๊ป จำกัด (มหาชน) ด้วยเช่นกัน ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินระหว่างกาลเหล่านี้ตามมาตรฐานการบัญชีฉบับที่ 34 เรื่อง งบการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลดังกล่าวจากผลการสอบทานของข้าพเจ้า

ขอบเขตการสอบทาน

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410  เรื่อง การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ การสอบทานดังกล่าวประกอบด้วย การใช้วิธีการสอบถามบุคลากร ซึ่งส่วนใหญ่เป็นผู้รับผิดชอบด้านการเงินและบัญชีและการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชี ทำให้ข้าพเจ้าไม่สามารถได้ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจพบได้จากการตรวจสอบ ดังนั้นข้าพเจ้าจึงไม่ได้แสดงความเห็นต่อข้อมูลทางการเงินระหว่างกาลที่สอบทาน

ข้อสรุป

ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลดังกล่าวไม่ได้จัดทำขึ้นตามมาตรฐานการบัญชีฉบับที่ 34 เรื่อง งบการเงินระหว่างกาล ในสาระสำคัญจากการสอบทานของข้าพเจ้า

ข้อมูลและเหตุการณ์ที่เน้น

ข้าพเจ้าขอให้สังเกตหมายเหตุประกอบงบการเงินข้อ 1.3 ก่อนการจัดโครงสร้างใหม่บริษัท คาราบาวตะวันแดง จำกัด บริษัท ตะวันแดง ดีซีเอ็ม จำกัด และบริษัท เอเชีย แปซิฟิกกลาส จำกัด อยู่ภายใต้การควบคุมเดียวกันของผู้ถือหุ้น   กลุ่มหนึ่ง ซึ่งต่อมาผู้ถือหุ้นส่วนใหญ่ของกลุ่มดังกล่าวได้จัดตั้งบริษัท คาราบาวกรุ๊ป จำกัด (มหาชน) เพื่อวัตถุประสงค์ในการลงทุนในหุ้นของทั้งสามบริษัท ทั้งนี้ภายหลังการจัดโครงสร้างใหม่ ผู้ถือหุ้นส่วนใหญ่ของกลุ่มดังกล่าวยังควบคุมกลุ่มบริษัทผ่านการลงทุนในหุ้นของบริษัท คาราบาวกรุ๊ป จำกัด (มหาชน) การจัดโครงสร้างดังกล่าวจึงถือเป็นการจัดโครงสร้างภายใต้การควบคุมเดียวกัน การนำเสนอข้อมูลงบการเงินรวมสำหรับงวดสามเดือนและเก้าเดือนสิ้นสุดวันที่ 30 กันยายน 2556 เพื่อวัตถุประสงค์ในการเปรียบเทียบนี้เพื่อสะท้อนฐานะการเงิน ผลการดำเนินงานและกระแสเงินสดตามเนื้อหาทางเศรษฐกิจของกลุ่มบริษัทภายใต้การควบคุมเดียวกัน โดยถือเสมือนว่าบริษัทในกลุ่มได้ดำเนินธุรกิจเป็นหน่วยเศรษฐกิจเดียวกันมาตั้งแต่วันที่ 1 มกราคม 2556 ถึงแม้ว่ารูปแบบความสัมพันธ์ทางกฎหมายของบริษัทภายในกลุ่มเกิดขึ้นภายหลังวันที่ 1 มกราคม 2556 ก็ตาม ทั้งนี้ข้าพเจ้ามิได้ให้ข้อสรุปอย่างมีเงื่อนไขต่อกรณีนี้แต่อย่างใด

วิชาติ โลเกศกระวี

ผู้สอบบัญชีรับอนุญาต เลขทะเบียน 4451

บริษัท สำนักงาน อีวาย จำกัด

กรุงเทพฯ: 7 พฤศจิกายน 2557

|  | บริษัท คาราบาวกรุ๊ป จำกัด (มหาชน) และบริษัทย่อย (เดิมชื่อ “บริษัท คาราบาว กรุ๊ป จำกัด”) รายงานการสอบทาน และ งบการเงินรวมระหว่างกาล สำหรับงวดสามเดือนและเก้าเดือนสิ้นสุดวันที่ 30 กันยายน 2557 |